Diari Oficial de la Generalitat Valenciana


Sumari del DOGV 4500, del 15-05-2003 (2003/5333)

ORDE de 30 d'abril de 2003, de la Conselleria d'Indústria, Comerç i Energia, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior, modernització de les pimes comercials i internacionalització i promoció comercial per a l'exercici 2003.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5333


Data del document
:   30-04-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Anàlisi jurídica

 Descriptors 

:   * suport econòmic
    * comerç interior
    * societat sense fins de lucre
    * promoció comercial
    * distribuïdor comercial
    * empresa pública
    * distribució comercial
    * modernització de l'empresa
    * ajuda a les empreses
    * petita i mitjana empresa
    * administració local
    * ajuda pública

ORDE de 30 d'abril de 2003, de la Conselleria d'Indústria, Comerç i Energia, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior, modernització de les pimes comercials i internacionalització i promoció comercial per a l'exercici 2003. [2003/F5333]
  
Amb data 22 de novembre de 2002 van ser publicades en el Diari Oficial de la Generalitat Valenciana les ordes de 15 de novembre de 2002 de la Conselleria d'Indústria, Comerç i Energia, per les quals es regulen respectivament les ajudes en matèria de modernització del comerç interior, modernització de les pimes comercials, i internacionalització i promoció comercial per a l'exercici 2003.
  
Després de la publicació de la Llei 12/2002, de 27 de desembre, de Pressupostos de la Generalitat Valenciana per a l'exercici 2003 (DOGV de 31 de desembre de 2002), i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les ajudes esmentades en les anteriorment mencionades ordes, així com l'import global màxim que s'hi destina.
  
En virtut d'això i de conformitat amb el que s'ha establit en la disposició addicional primera de les ordes de 15 de novembre de 2002 de la Conselleria d'Indústria, Comerç i Energia.
  
ORDENE
  
Article 1
  
Per a l'exercici 2003 i de conformitat amb el que s'ha establit en la Llei 12/2002, de 27 de desembre, de Pressupostos de la Generalitat per al dit exercici, les ajudes establides en l'Orde de la Conselleria d'Indústria, Comerç i Energia de 15 de novembre de 2002, en matèria de modernització del comerç interior, es finançaran a càrrec de la secció, el programa, les línies i els imports globals màxims que a continuació s'assenyalen:
  
Secció 11. Programa 622.10. Ordenació i Promoció Comercial.
  
- Capítol IV
  
- Línia T0147000. Import global màxim: 1.808.911,00 euros.
  
Ajudes per a despeses corrents previstes en els capítols I i II del títol V i en l'article 29, punts b i d del títol IV de l'esmentada orde.
  
- Línia T0148000. Import global màxim: 184.630,00 euros.
  
Ajudes per a despeses corrents previstes en el títol III i per a les despeses corrents derivades de la realització i difusió dels estudis i les investigacions previstes en els punts 2, 3 i 4 de l'article 13 del títol II de l'esmentada orde.
  
- Capítol VII
  
- Línia T0146000. Import global màxim: 7.500.000,00 euros
  
Ajuda per a despeses d'inversió previstes en el títol IV, i per a les previstes en el punt 1 de l'article 13 del títol II; en els punts d) de l'article 34; a.3 de l'article 37 i article 41 del títol V de l'anteriorment esmentada orde.
  
L'import màxim de les ajudes finançades a càrrec de l'esmentada línia és de 7.500.000,00 euros, dels quals 2.409.847,00 euros es pagaran a càrrec del pressupost vigent, 4.090.153,00 euros es pagaran a càrrec del pressupost per a l'any 2004 i 1.000.000,00 d'euros restant a càrrec del pressupost per a 2005. El pagament d'estes anualitats queda condicionat a l'existència de crèdit adequat i suficient en els pressupostos de la Generalitat Valenciana per als esmentats exercicis.
  
Esta línia està parcialment cofinançada pel Fons Europeu de Desenvolupament Regional (Feder).
  
Article 2
  
Per a l'exercici 2003 i de conformitat amb el que s'ha establit en la Llei 12/2002, de 27 de desembre, de Pressupostos de la Generalitat per al dit exercici, les ajudes establides en l'Orde de la Conselleria d'Indústria, Comerç i Energia de 15 de novembre de 2002, per la qual es regulen les ajudes en matèria de modernització de les pimes comercials es finançaran a càrrec de la secció, els programes, les línies i els imports globals màxims que a continuació s'assenyalen:
  
Secció 11. Programa 622.10. Ordenació i Promoció Comercial.
  
- Capítol VII
  
- Línia T03091. Import global màxim: 3.388.191,00 euros.
  
Article 3
  
Per a l'exercici 2003 i de conformitat amb el que s'ha establit en la Llei 12/2002, de 27 de desembre, de Pressupostos de la Generalitat per al dit exercici, les ajudes establides en l'Orde de la Conselleria d'Indústria, Comerç i Energia, de 15 de novembre de 2002, per la qual es regulen les ajudes en matèria d'internacionalització i promoció comercial, es finançaran a càrrec de la secció, els programes, les línies i els imports globals màxims que a continuació s'assenyalen:
  
Secció 11. Programa 622.10. Ordenació i Promoció Comercial.
  
- Capítol IV
  
- Línia T0150. Import global màxim: 4.530.530,00 euros.
  
València, 30 d'abril de 2003
  
El conseller d'Indústria, Comerç i Energia,